پایتخت ده‌ گی «ظفر» پارکیده قوریلگن رمضان چادریده اویوشتیرلگن افطارده ترکيه‌ نینگ مسکو‌ده‌ گی ایلچیسی حسین دیری اوز و روسیه مفتی لر کینگشی رئیسی اورین ‌باسری روشن عباس اوف بیلن بیرگه‌ ایکّله‌ مملکت نینگ کوپ چیلیک اهالیسی اشتراک ایتدی.
روسیه مفتی لر کینگشی بیلن ترکيه ایلچیخانه‌ سی تامانیدن اویوشتیریلگن دستور قرآن کریم تلاوتی بیلن باشله‌ دی.
حسین دیری اوز اوشبو دستورده سوزگه چیقر ایکن او اوز سوزیده،
«مبارک رمضان آیی طفیلی بیزلرنی اوچره‌ شتیرگن شو و شونگه اوخشش تدبیرلر نینگ ترکيه و روسیه مسلمانلری اورته ‌سیده‌ گی مشترک تاریخیمیزدن کیلیب چیققن ایشانچ و دوستلیک علاقه‌ لری نینگ ینه- ده‌ مستحکم لشی گه یاردم بیریشی گه ایشانچیم کامل» دیدی.
مسکو مسلمانلری دیني باشقرمسی تامانیدن قوریلگن چادرده بیر وقت نینگ اوزیده 500، آقشم دوامیده‌ ایسه قریب 1200 کیشیگه خدمت قیلینماقده. چادرده هر کونی آقشام وقتلریده تورلی مملکت و منطقه‌ لرنینگ افطار دستوری اویوشتیریلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
